CELEX: 32017R0064
Language: lv
Date: 2016-12-14 00:00:00
Title: Komisijas Īstenošanas regula (ES) 2017/64 (2016. gada 14. decembris) par atļauju glicirizīnskābes amonija sāli lietot par barības piedevu visu sugu dzīvniekiem (Dokuments attiecas uz EEZ. )

17.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 13/242
               
            KOMISIJAS ĪSTENOŠANAS REGULA (ES) 2017/64
      (2016. gada 14. decembris)
      par atļauju glicirizīnskābes amonija sāli lietot par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  Glicirizīnskābes amonija sāli saskaņā ar Direktīvu 70/524/EEK bez termiņa ierobežojuma atļāva lietot par barības piedevu visu sugu dzīvniekiem. Pēc tam minēto piedevu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums glicirizīnskābes amonija sāls, ko paredzēts lietot par barības piedevu visu sugu dzīvniekiem, atkārtotai izvērtēšanai. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2014. gada 11. decembra atzinumā (3) secināja, ka, ievērojot piedāvātos lietošanas nosacījumus, glicirizīnskābes amonija sāls nelabvēlīgi neietekmēs dzīvnieku veselību, cilvēka veselību vai vidi. Turklāt Iestāde secināja, ka glicirizīnskābes amonija sāls funkcija barībā ir līdzīga tās funkcijai pārtikā. Iestāde jau ir secinājusi, ka pārtikā glicirizīnskābes amonija sāls ir iedarbīga, jo tā pastiprina pārtikas smaržu vai garšu. Iestāde nevarēja izdarīt secinājumus par glicirizīnskābes amonija sāls nekaitīgumu attiecībā uz lietošanu dzeramajā ūdenī. Tomēr šo vielu var izmantot barības maisījumā, ko izbaro iejauktu ūdenī.
               
            
                  (5)
               
               
                  Lai būtu iespējama labāka kontrole, būtu jānosaka ierobežojumi un nosacījumi. Praktisku apsvērumu dēļ un Iestādes veiktās atkārtotās izvērtēšanas sakarā būtu jānosaka maksimālais ieteicamais saturs. Ja ieteicamais piedevas saturs kompleksajā barībā ir pārsniegts, uz premiksu, barības maisījumu un barības sastāvdaļu etiķetēm būtu jānorāda barības piedevas identifikācijas numurs, nosaukums un pievienotais daudzums.
               
            
                  (6)
               
               
                  Iestāde secināja, ka, trūkstot datiem par drošumu lietotājiem, būtu jāuzskata, ka glicirizīnskābes amonija sāls kairina ādu, acis un elpceļus un sensibilizē ādu. Tātad būtu jāveic attiecīgi aizsargpasākumi. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
               
            
                  (7)
               
               
                  Glicirizīnskābes amonija sāls novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
               
            
                  (8)
               
               
                  Tā kā drošības apsvērumi neprasa tūlītējas glicirizīnskābes amonija sāls atļaujas nosacījumu izmaiņas, ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā minēto vielu, kas iekļauta piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”, ir atļauts izmantot par dzīvnieku barības piedevu atbilstīgi minētajā pielikumā izklāstītajiem nosacījumiem.
      2. pants
      Pārejas pasākumi
      1.   Tādu pielikumā minēto vielu un šo vielu saturošos premiksus, kuri ražoti un marķēti pirms 2017. gada 6. augusta saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      2.   Tādus pielikumā minēto vielu saturošus barības maisījumus un barības sastāvdaļas, kuras paredzētas produktīviem dzīvniekiem un ražotas un marķētas pirms 2018. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3.   Tādus pielikumā minēto vielu saturošus barības maisījumus un barības sastāvdaļas, kuras paredzētas neproduktīviem dzīvniekiem un ražotas un marķētas pirms 2019. gada 6. februāra saskaņā ar noteikumiem, kas bija piemērojami pirms 2017. gada 6. februāra, arī turpmāk drīkst laist tirgū un lietot, līdz beidzas esošie krājumi.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 14. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  EFSA Journal 2015;13(1):3971.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg aktīvās vielas uz kg kompleksās barības ar mitruma saturu 12 %
                  
               
                     
                        Kategorija: organoleptiskās piedevas. Funkcionālā grupa: aromatizējošas sastāvdaļas
                     
                  
               
                     2b16060
                  
                  
                     —
                  
                  
                     Glicirizīnskābes amonija sāls
                  
                  
                     
                        Piedevas sastāvs
                     
                     Glicirizīnskābes amonija sāls
                     
                        Aktīvās vielas raksturojums
                     
                     Glicirizīnskābes amonija sāls
                     Iegūta, ekstrahējot no Glycyrrhiza ģints sugām
                     Tīrība: vismaz 98-100 % (sausnā)
                     Ķīmiskā formula: C42H65O16
                     
                     
                        CAS Nr.: 53956-04-0
                     
                        FLAVIS Nr.: 16.060
                     
                        Analīzes metodes
                         (1)
                     
                     Glicirizīnskābes amonija sāls noteikšanai barības piedevā un barību aromatizējošos premiksos:
                     Eiropas Farmakopeja 6.0, metode 01/2008: 1772.
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Uz piedevas etiķetes ir šāda norāde:
                                 “Ieteicamais maksimālais aktīvās vielas saturs kompleksajā barībā ar mitruma saturu 12 %:
                                 
                                             —
                                          
                                          
                                             0,3 mg/kg gaļas cāļiem un dējējvistām,
                                          
                                       
                                             —
                                          
                                          
                                             1 mg/kg citām sugām un kategorijām.”
                                          
                                       
                           
                                 4.
                              
                              
                                 Premiksu, barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas saturs:
                                 
                                             —
                                          
                                          
                                             0,3 mg/kg gaļas cāļiem un dējējvistām,
                                          
                                       
                                             —
                                          
                                          
                                             1 mg/kg citām sugām un kategorijām.
                                          
                                       
                           
                                 5.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai būtu novērsti riski, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedeva un premiksi jālieto, izmantojot individuālos aizsarglīdzekļus, arī elpceļu aizsarglīdzekļus, aizsargbrilles un cimdus.
                              
                           
                  
                     2027. gada 6. februāris
                  
               
            (1)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports